ಹೊಸಕೋಟೆ: ಮನೆ ಬಾಗಿಲಿಗೆ ಲಸಿಕೆ ಅಭಿಯಾನ ಹೊಸಕೋಟೆ: ತಾಲ್ಲೂಕಿನ ಎಲ್ಲಾ ಗ್ರಾಮಗಳಲ್ಲೂ ಮನೆ ಬಾಗಿಲಿಗೆ ಕೋವಿಡ್ ಪ್ರತಿಬಂಧಕ ಲಸಿಕೆ ಹಾಕುವ ಅಭಿಯಾನವನ್ನು ಕೈಗೊಳ್ಳಲಾಗಿದೆ. ಇದರ ಅಂಗವಾಗಿ ಮುಂದಿನ 10 ದಿನಗಳೊಳಗಾಗಿ ಎಲ್ಲಾ ಗ್ರಾಮಗಳನ್ನು ಪೂರ್ಣಗೊಳಿಸಿ ಶೇ 100ರಷ್ಟು ಸಾಧನೆ ಮಾಡುವ ಗುರಿಯನ್ನು ತಾಲ್ಲೂಕು ಆಡಳಿತ ಹೊಂದಿದೆ. ಎಂವಿಜೆ ಆಸ್ಪತ್ರೆಯ ವೈದ್ಯಕೀಯ ತಂಡದ ಸಹಯೋಗದಲ್ಲಿ ಪ್ರತಿ ಗ್ರಾಮಗಳಿಗೂ ಭೇಟಿ ನೀಡುವ ಕಾರ್ಯಕ್ರಮ ರೂಪಿಸಲಾಗಿದೆ. ಅನುಗೊಂಡನಹಳ್ಳಿ, ತಿರುವರಂಗ, ಬೈಲನರಸಾಪುರ, ತಾವರೆಕೆರೆ, ನೆಲವಾಗಿಲು, ಅನುಪಹಳ್ಳಿ, ತಿಮ್ಮಸಂದ್ರ, ರಾಮಗೋವಿಂದಪುರ, ವಡ್ಡಹಳ್ಳಿ, ಗಿಡ್ಡಹಳ್ಳಿ, ಕಟ್ಟಿಗೇನಹಳ್ಳಿ, ಕೆಂಪಾಪುರ, ನಡವತ್ತಿ, ದೇವನಗುಂದಿ, ದುನ್ನಸಂದ್ರ, ಮುತ್ತೂರು, ನಾರಾಯಣಕೆರೆ, ದೊಡ್ಡಹುಲ್ಲೂರು, ವಳಗೆರೆಪುರ, ಚೆನ್ನಾಪುರ, ಗಿಡ್ಡಪ್ಪನಹಳ್ಳಿ, ಓಬಳಹಳ್ಳಿ, ಹುಳುವನಹಳ್ಳಿಗಳಲ್ಲಿ ಲಸಿಕೆ ಹಾಕಲಾಗುತ್ತದೆ. ಈ ಕಾರ್ಯಕ್ರಮವನ್ನು ಯಶಸ್ವಿಯಾಗಿ ಪೂರ್ಣಗೊಳಿಸಲು ಗ್ರಾಮಸ್ಥರು ಸಹಕರಿಸಬೇಕಾಗಿದ್ದು ಹೆಚ್ಚಿನ ಮಾಹಿತಿಯನ್ನು ಗ್ರಾಮಸ್ಥರು ಸಮೀಪದ ಪ್ರಾಥಮಿಕ ಆರೋಗ್ಯ ಕೇಂದ್ರಕ್ಕೆ ಭೇಟಿ ನೀಡಿ ಪಡೆದುಕೊಳ್ಳಬಹುದಾಗಿದೆ ಎಂದು ತಹಶೀಲ್ದಾರ್ ಗೀತಾ, ತಾಲ್ಲೂಕು ಪಂಚಾಯಿತಿ ಕಾರ್ಯ ನಿರ್ವಹಣಾಧಿಕಾರಿ ಶ್ರೀನಾಥ್ ಗೌಡ, ತಾಲ್ಲೂಕಿನ ಆಡಳಿತ ವೈದ್ಯಾಧಿಕಾರಿ ಡಾ ವೀಣಾ ಪ್ರಕಟಣೆಯಲ್ಲಿ ಮನವಿ ಮಾಡಿದ್ದಾರೆ.